കാട്ടാനയുടെ ആക്രമണം: യുവാവ് മരിച്ചു ഭാര്യ ഗുരുതരാവസ്ഥയില് ഇരിട്ടി: ബൈക്കില് സഞ്ചരിക്കുകയായിരുന്ന ദമ്ബതിമാര്ക്കു നേരേ കാട്ടാനയുടെ ആക്രമണം. ആനയുടെ ചവിട്ടും കുത്തുമേറ്റ് പായം മേലേ പെരിങ്കരിയിലെ ചെങ്ങഴശേരിയില് തോമസിന്റെയും ഗ്രേസിയുടെയും മകന് ജസ്റ്റിന് 38 മരിച്ചു. ഭാര്യ ജിനി 34 ഗുരുതര പരുക്കുകളോടെ കണ്ണൂരിലെ സ്വകാര്യ ആശുപത്രിയില് ചികിത്സയില്. ഇന്നലെ രാവിലെ ഏഴരയോടെയായിരുന്നു സംഭവം. പള്ളിയിലേക്കു പോകുകയായിരുന്ന ഇവരെ വീടിന് അല്പ്പമകലെ വച്ചാണു കാട്ടാന ആക്രമിച്ചത്. ബൈക്ക് തട്ടിമറിച്ചതിനു ശേഷം ഇരുവരെയും തൂക്കിയെടുത്ത് സമീപത്തെ തേക്കിന്തോട്ടത്തിലിട്ട് ആക്രമിക്കുകയായിരുന്നു. തുടര്ന്ന് ആന കുന്നിറങ്ങിപ്പോയി. ബഹളം കേട്ടെത്തിയ നാട്ടുകാര് ഇവരെ ആശുപത്രിയിലേക്കു കൊണ്ടുപോയെങ്കിലും ജസ്റ്റിനെ രക്ഷിക്കാനായില്ല. ജസ്റ്റിന്റെ കഴുത്തിലും നെഞ്ചിലും ആഴത്തില് മുറിവേറ്റിരുന്നു. ഉളിക്കലിലെ സ്വകാര്യ ചിട്ടിക്കമ്ബനിയിലെ ജീവനക്കാരനാണു ജസ്റ്റിന്. മക്കള് ജുവാന് ആറു വയസ്, ജുവല് മൂന്നര വയസ് എന്നിവര് മക്കളാണ്. ജസ്റ്റിന്റെ സഹോദരങ്ങള്: ജോജു, ജോബിന് ഇരുവരും ഗള്ഫ്, ജയിന് കോഴിക്കോട്.